સૌરાષ્ટ્રમાં ચાલુ વર્ષે અપૂરતો વરસાદ, અછતની સ્થિતિ અને ઠેર-ઠેર સિંચાઇ માટે પાણીના પોકારો ઉઠયા છે ત્યારે ઉપલેટાના મોટી પાનેલીમાં બુધવારે ગ્રામજનો રસ્તા પર આવી ગયા હતા અને ફૂલઝર તળાવનું પાણી અનામત રાખી અને પાનેલી સહિતના ગામોને સિંચાઇનું પાણી મળે તે માટે સ્વયંભૂ ગામ બંધ રહ્યું હતું. તમામ ગ્રામજનોએ તળાવના મેદાનમાં પ્રતિક ઉપવાસ કરી નવતર રોષ વ્યકત કર્યો હતો. જયારે તંત્ર અને સરકાર દ્વારા જયાં સુધી સિંચાઇ માટે આ તળાવનું પાણી બંધ નહી થાય અને પાનેલી સહિતના ગામો માટે અનામત રાખવામાં નહી આવે ત્યાં સુધી સરપંચ સહિતનાઓના પ્રતિક ઉપવાસ ચાલુ રહેશે તેવો નિર્ધાર વ્યકત કર્યો છે.